O‘zbekiston musulmonlar idorasi delegatsiyasi Tataristonga tashrif buyurdi

O‘zbekiston muftiysining xalqaro munosabatlar bo‘yicha maslahatchisi Ibrohim Inomov boshchiligidagi O‘zbekiston musulmonlar idorasi delegatsiyasi Tataristonga tashrif buyurdi, deb xabar bermoqda UzDaily.

Tatariston muftiysi Komil hazrat Samigullin 2015-yil 16-iyun kuni O‘zbekiston delegatsiyasini qabul qildi. Delegatsiya Tatariston musulmonlari idorasi faoliyati bilan tanishib, ikkala diniy tashkilot o‘rtasidagi kelajakdagi hamkorlik masalalarini muhokama qilgan.
Tatariston muftiysi Komil hazrat Samigullin mehmonlarga Tatariston musulmon hamjamiyatidagi vaziyat, diniy an’analarni saqlab qolish bo‘yicha qilinayotgan ishlar, tataristonlik ulamolarning asarlari qayta tiklanayotgani va “Huzur” nashriyot uyining ishlari haqida so‘zlab bergan. O‘z navbatida, O‘zbekiston delegatsiyasi unga O‘zbekiston muftiysining salomini yetkazib, iliq qabul uchun minnatdorchilik bildirgan.